Када се потом, јуна 1944. године, на простору Травник-Бугојно Прва пролетерска дивизија нашла у окружењу, бригада је у тринесточасовној борби на Црном Врху одбила нападе надмоћнијег непријатеља и омогућила извлачење осталих јединица ка Враници. Потом је бригада водила борбе на Златибору, Палисаду, код Ваљева, Младеновца и у другим местима у Србији. Учествовала је у борбама за ослобођење Београда и на Сремском фронту.